**玉皇真經**

**玉皇經序**  **降於汕江慕道仙館**

**人心不古。惡類多多。世風日偷。奸邪比比。諸真不能救止。列聖不能挽回。我** **玉皇大天尊。慈祥在抱。惻怛為心。降下經文。頒行塵世。無非欲寰宇返夫上古純樸之風。勿蹈末世澆漓之俗耳。無如積弊難轉。沉痾莫療。見者。聞者。孰是受持誦習。得者。護者。孰是實力奉行。吁誦習奉行。且難其侶。安得一敬信之士。纂修重刻。而傳之不朽哉。今廣省彭子癸峰。敬奉是經。持之有日。又復付梓流傳。揣其意。蓋欲普天之下。共同實力奉行。咸遠千災。而迎百福也。立心固苦。用意亦週。我** **玉皇上帝。在凌霄寶殿中。安得不點頭道善。而賜福祿於無疆哉。經刻成矣。諸子代乞序於予。予因弁言數語於其首。**

**光緒丙申三月之望**     **蓬萊李鐵拐恭撰**

**【玉皇真經誦本︼**

**舉香咒** （ **先行三跪九叩香。合掌立宣以下六咒。每咒一揖。**）

**爐內焚寶香。香煙達上蒼。**

**上蒼神聖降。降宅賜禎祥。**

**淨口咒**

**人言從口出。出納必隄防。**

**提防無妄吐。吐穢誦經章。**

**淨心咒**

**人心萬物靈。靈為萬物遷。**

**遷善改諸惡。惡念化為煙。**

**淨身咒**

**人身在紅塵。紅塵濁氣薰。**

**氣薰須沐浴。沐浴對高真。**

**請土地咒**

**功曹土地神。神魂最有靈。**

**靈威來擁護。擁護誦皇經。**

**安群真咒**

**群真皆下降。下降現金身。**

**金身來保衛。保衛誦皇經。**

**啟詞**

**伏以恭焚真香。香煙渺緲通帝闕。虞誡上叩。叩請巍巍眾聖賢。今有**○○**省**○○**縣。信士**○○**等。為**○○**事**

**虔心諷誦皇經。**

**香花請。香花迎。香花請**  **聖駕來臨。志心皈命禮。**（**以下各**  **聖號。均加此句。合掌跪宣）**

**大羅天帝。太極聖皇。化育群生。統御萬物。緲渺黃金闕。巍巍白玉京。若實若虛。不言而默宣大化。是空是色。無為而役使群靈。時乘六龍。遊行不息。氣分四象。斡旋無邊。乾健高明。萬類善惡悉見。玄範廣大。一算禍福立分。上掌三十六天。三千世界。下握七十二地。四大部洲。先天後天。並育大慈父。古仰今仰。普濟總法宗。乃日月星辰之君。為聖神仙佛之主。湛寂真道。恢漠尊嚴。變化無窮。屢傳寶經以覺世。靈威莫測。常施神教以利生。洪威洪慈。無極無上。大聖大願。大慈大悲。黃金金闕。白玉玉京。**

**玄穹高上帝。玉皇錫福赦罪大天尊。（十二叩首）**

**九天應元。風雲雷雨。雷聲普化天尊。（此下每神九叩首）**

**乾元洞天。尋聲赴感。太乙救苦天尊。**

**玉虛師相。玄天上帝。真武蕩魔天尊。**

**清微天宮。黃金闕內。元始萬法天尊。**

**靈壇聖主。擎天頂地。靈威廣法天尊。**

**孔聖先師。文宣聖王。興儒盛世天尊。**

**西方佛祖。廣度十方。慈悲教世天尊。**

**玄穹道祖。道法彌深。太上道德天尊。**

**東嶽泰山。兼管冥神。東皇赦罪天尊。︵此下每神六叩首。）**

**文昌司祿。輔仁開化。梓潼解罪天尊。**

**蓋天古佛。無量度人。昭明翊漢天尊。**

**紫微元極。中天星主。伯益錫福天尊。**

**三元三品。三官大帝。賜福解厄天尊。**

**中央天宮。大梵天王。託塔大法天尊。**

**無上瑤池王母。消劫救世。大慈天尊。**

**通明大將。蓮花化身。八臂多法天尊。（此下每神三叩首。）**

**大慈大悲。救苦救難。慈航普渡天尊。**

**天后元君。先天聖母。消災解罪天尊。**

**西方伽藍。韋馱尊者。清微護法天尊。**

**金闕選仙。孚佑演正。興行妙道天尊。**

**南斗六司星君。**

**北斗七垣星君。**

**仗此信香三炷。普同供養群真。**

**開經偈**

**皇天上帝開方便。便益多端久自見。**

**見此皇經誦一遍。遍體愆尤皆斷念。**

**念念不絕隨所祈。所祈種種皆如願。**

**願以此經虔持誦。誦讀奉行休厭倦。**

**解罪消愆一品**

**道言：**

**玉帝天尊。天尊放大光明。**

**光明照諸世界。世界濁氣層層。**

**層層惡孽深重。深重如山難云。**

**難云此諸惡世。惡世遭及苦辛。**

**苦辛或染疾病。疾病纏害其身。**

**其身或遇邪祟。邪祟擾害不寧。**

**不寧不靜諸苦。諸苦不一紛紛。**

**紛紛群黎大眾。大眾細聽皇經。**

**皇經傳述下界。下界解罪祛瘟。**

**祛瘟錫福遣鬼。遣鬼消愆頻頻。**

**頻頻惡業當改。改惡從善奉行。**

**人生在世罪多端。玉皇誥誡爾一番。**

**或是前生罪孽重。故爾今生疾病纏。**

**或是少年行惡事。致使中年禍萬般。**

**從今以後先懺悔。懺悔前愆天地歡。**

**凡人生。孝為先。孝能愈病格蒼天。**

**懺悔生平不孝念。念念常存孝順焉。**

**能盡孝。事周全。自然清吉福綿綿。**

**綿綿禍祟從今解。解罪消愆第一篇。**

**第二件。弟兄和。弟兄不和罪孽多。**

**懺悔弟兄不和事。事事咸亨得自如。**

**如此懺悔第三件。件件災厄皆不見。**

**第四還須莫犯淫。淫惡滔天怒鬼神。**

**淫孽更比殺孽重。重重鬼祟必纏身。**

**或絕嗣。或除齡。死在陰司受極刑。**

**受極刑。變飛禽。萬劫不得轉人形。**

**從今懺悔淫字念。懺悔以後除惡名。**

**男子清心還寡慾。女子孝順守節貞。**

**玉帝自然保佑爾。萬般禍祟不來臨。**

**莫貪酒。莫貪財。忍氣時常記在懷。**

**倘有貪嗔癡愛慾。一切懺悔莫徘徊。**

**知禮義。重廉恥。各安生理守規矩。**

**毋作奸巧喪良心。奸巧害人終害己。**

**倘有欺天蔑理念。念念懺悔天佑爾。**

**敬天地。禮神明。切莫怨天與尤人。**

**呵風罵雨是大罪。貪妒嫉狠罪非輕。**

**時時省察存懺悔。百病消除福壽增。**

**行方便。積陰功。時存善念格天公。**

**倘有損人利己念。從今懺悔樂無窮。**

**萬般罪過難數清。總要時常口問心。**

**倘若於心有愧者。斯時即刻存懺悔。**

**悔罪自然萬罪消。此是消愆真妙語。**

**語爾世人虔心誦。誦讀志心皈命禮。**

**玄穹高上帝。玉皇滅罪消愆大天尊。（三稱九叩**）

**太乙真人讚曰：**

**皇天上帝。著此皇經。消愆解罪。錫福頻頻。**

**人能遵守。鬼敬神欽。誦之一遍。安**

**樂咸亨。**

**汝等大眾。心慕身行。久久不怠。名列仙真。**

**延壽錫福二品**

**坐凌霄。慧眼觀看大眾們。**

**大眾們。福薄命短為何因。**

**為何因。玉帝分剖與爾聽。**

**與爾聽。虔心持誦此皇經。**

**此皇經。延壽錫福度眾生。**

**度眾生。專心持誦列仙真。**

**列仙真。逍遙快樂享長春。**

**享長春。奉行遵守莫疑心。**

**人生在世間。行善最為先。**

**壽夭窮通皆有定。專心行善可回天。**

**天最喜，行善人。行善之方在於誠。**

**誠心孝親如大舜。上天自與爾延齡。**

**誠心誠意敬蒼天。蒼天佑爾享康年。**

**誠心和睦兄和弟。和氣盈庭夀算延。**

**誠能清心兼寡慾。**

**玉皇與爾添壽元。誠能敬惜聖賢字。**

**惜字千萬壽自綿。誠能忍口全物命。**

**壽考康寧子孫賢。賢人語。語萬千。**

**千言誥誡已在先。先聖生期兼朔望。**

**晦臘夫妻莫共眠。**

**有八節。與風雷。敬謹獨宿莫胡為。**

**養性守身莫妄作。延壽之方在此全。**

**福可折。亦可錫。錫福之方宜勉力。**

**宜勉力。積陰功。陰功高大福無窮。**

**無窮福祿緣何得。諦釋皇經爾自默。**

**福不在財多。財多不是福。**

**福在子孫賢。子孫賢是福。**

**行方便。上蒼賜爾福無限。**

**積陰功。上天賜爾福無窮。**

**改刻簿。福祿滔滔無限樂。**

**教子孫。子孫賢良萬倍金。**

**要忍氣。忍得氣來萬倍利。**

**惜五穀。上蒼自然添衣祿。**

**知勤儉。勤儉之人天顧眷。**

**祈福之方在此全。折福之條宜謹戒。**

**凡處世。好奢華。暗地折福罪無涯。**

**大小斗。盤算人。子孫敗產亂胡行。**

**有五穀。不愛惜。定然少衣又缺食。**

**凡百事。占便宜。終久吃虧禍懸眉。**

**折福之端宜懺悔。惜福之方勉力為。**

**為人在世能依此。此是延年鍚福經。**

**經功湛寂宜遵守。遵守百善百福臨。**

**遵守千善千祥集。遵行萬善列仙真。**

**虔心持誦此經者。稽首志心皈命禮。**

**玄穹高上帝。玉皇延壽錫福大天尊。（三稱九叩）**

**慈航真人讚曰：**

**玄穹上帝發慈悲。延壽錫福意深微。**

**倘若世人能佩服。災消病減在於茲。**

**誦之一遍千祥集。堅持百遍壽齊眉。**

**逍遙快樂昇天界。虔誠持誦謹皈依。**

**降神逐鬼三品**

**玉皇大天尊。略節此皇經。**

**焚香高誦念。群真即降臨。**

**志心皈命禮。九叩眾群真。**

**清微天宮孔聖人。誦經有請降來臨。**

**一切不仁並不信。無禮無義諸罪名。**

**但能誦經存懺悔。大賜靈威赦罪刑。**

**西方佛祖僧聖人。慈悲普救十方人。**

**一切貪嗔癡愛慾。不敬三寶諸罪刑。**

**但能懺悔誦此經。大發慈悲擁護真。**

**清微元始大天尊。仙法無窮度眾生。**

**眾生懺悔持經者。大賜靈威度上昇。**

**三清應化李老君。道法彌深護蒼生。**

**蒼生幟悔誦經者。大賜靈威衛其身。**

**陰曹東嶽大天尊。掌管陰司五獄刑。**

**如有懺悔持經者。滅罪消愆衛其魂。**

**清微廣法大天尊。法力無邊佑黎民。**

**黎民懺悔誦皇經。天宮仙籍註仙名。**

**文昌顯化大天尊。保護群黎誦皇經。**

**昭明翊漢關帝君。擁護群黎誦皇經。**

**爾諸末世凡人。及未來一切眾生。**

**但能存心懺悔。焚香持誦此經。**

**帝遣飛天大神。清微四大天君。**

**護法韋馱尊者。並及億萬仙真。**

**天兵天將護宅。六丁六甲護身。**

**但須身行心慕。無徒口誦云云。**

**更有善男信女。或遭疾病纏身。**

**但能持誦解說。自有救難觀音。**

**並及明醫聖主。太乙救苦真人。**

**保護身無疾病。消災脫難清平。**

**或遭鬼祟纏害。或遭猛獸時瘟。**

**但能懺悔持誦。帝遣護法真君。萬法真君。大法真君。多法真君。廣法真君。衛法真君。輔法真君。佐法真君。並及玄天上帝。蕩魔天尊。四大元帥。十大天君。祛除邪祟。滅跡亡形。禍患消滅。道氣常存。又或有人。或遇軍陣。或遇冤家。但能懺悔。存念此經。自有三官大帝。解厄天尊。神仙兵馬。金精猛獸。無鞅數眾。黃巾力士。擁護其身。又有末世凡人。遭值劫運。盜賊水火。但能懺悔。持誦此經。自有四大天王。八大金剛。常來擁護。火祖維持。龍神保佑。尊經功德。不可盡數。群真不可俱述。爾等大眾人民。專心持誦遵行。遵行久久不怠。自然** **仙籍註名。切莫疑信相半。口誦心違不遵。如有妄行詆毀。定然**

**斬首分形。罰變昆蟲草木。子孫汨沒**

**除根。**

**玉帝傳此經。勞力又勞心。**

**爾等群黎輩。虔心對聖真。**

**志心皈命禮**

**玄穹高上帝。玉皇降神驅鬼大天尊。（三稱九叩）**

**玄天上帝讚曰：**

**皇經功德無窮。群真普降蒼穹。**

**一切妖魔拱手。諸般鬼祟潛蹤。**

**萬道祥光普照。千層惡孽皆空。**

**在在精神舒泰。時時度量從容。**

**名列仙班仙籍。魂歸天府天宮。**

**七祖咸登極樂。九玄盡出冥中。**

**務要專心持誦。毋為毀謗疏慵。**

**大眾頒行勿忽。自然得享年豐。**

**收經偈**

**玉皇宥罪大天尊。慈優一切諸眾生。**

**願以此經功德義。殷勤解說度迷津。**

**誦經已畢。稽首禮謝。**

**無極聖眾天尊。（三稱九叩接誦。）**

**香花請。香花送。香花送聖上天宮。**

（**三遍，至此完經。九叩首送神。**）

**（玉皇真經**    **終**）